Ptolemèu VIII

Ptolemèu VIII Fiscon (en grèc ancian: Πτολεμαῖος Εὐεργέτης Τρύφων, Ptolemaîos Euergétês Trýphôn, « Ptolemèu Benachor, Prestigiós »), mòrt en -144 foguèt lo seten rei lagida d'Egipte de -145 a sa mòrt. Ptolemèu IX li succediguèt.

Mens flataire, foguèt tamben escaissat Πτολεμαῖος Φύσκων (Ptolemaîos Phýskôn) « Ptolemèu lo grasset ».

 Règne 
Ptolemèu VIII es lo fraire de Ptolemèu VI. En -170, es associat al poder amb son fraire e sa sòrre Cleopatra IIPloetz 1998, p. 183.. 

En 164, s'apoderèt del poder e fòrabandiguèt son fraire que se refugièt a Roma. L'annada d'après, Ptolemèu VI tornèt e partegèt lo reialme amb son fraire e sa maire. Ptolemèu VII e Cleopatra obtenguèron Egipte e Chipre, mentre que Cirenaïca èra donada a Ptolemèu VIII. .

Ptolemèu VII succidiguèt a Ptolemèu VI, mas regnèt sonque qualques meses entre 145 e 144, abans d'èsser remplaçat per Ptolemèu VIIIPloetz 1998, p. 183.. 

 Guèrra civila (132 abC-126 abC) 
En 142 repudièt sa sòrre e reina Cleopatra II, en favor de sa neboda Cleopatra III. Aquò menèt a una guèrra civila en 132. Cleopatra II sostenguda per la populacion de lenga grèga, tenguèt Alexàndria. Ptolemèu e Cleopatra III avián lo sosten dels egipcians. En 131, deguèron fugir a Chipre, mas en 127 poguèron tornar prene Alexàndria. en 124, un accòrd foguèt trobat entre las doas parts. Los tres dirigiguèron ensem.

Los trebols aguèron d'influéncia sus lo reialme. Ptolemèu nomenèt d'egipcians a de pòstes importants qu'èran fins ara reservat a l'elita macedoniana.
Lo ròtle d'Alexàndria de centre cultural del mond grèc foguèt afeblit, que fòrça sabents e poètas daissèron la vila. 

A sa mòrt, Ptolemèu dins son testament daissèt Cirenaïca a Roma.

 Referéncias 

 Fonts 
  Collectiu, 1998, Der Grosse Ploetz. Die Daten-Enzyklopädie der Weltgeschichte, Komet.

Categoria:Sobeiran lagida
Categoria:Faraon
Categoria:decès en -116